Είχε γεννηθεί στην Κέρκυρα αλλά εγκαταστάθηκε στη Θεσσαλονίκη μετά την απελευθέρωσή της το 1912. Κατά τη διάρκεια του Α’ Παγκοσμίου Πολέμου φέρεται να ήταν κατάσκοπος των Κεντρικών Δυνάμεων. Παρέμεινε στον ελληνικό στρατό μέχρι και τον πόλεμο του '40 στη διάρκεια του οποίου φέρεται να καταδικάστηκε από το Στρατοδικείο σε θάνατο προφανώς για εσχάτη προδοσία. Τελικά η ποινή δεν εκτελέστηκε πιθανόν λόγω της γερμανικής εισβολής και της Κατοχής που επακολούθησε.